Persepsi Awal Terhadap Pengenalan Pembelajaran Kod Jawi
Authors: Abdul Rahman Noor Azam , Abdul Latip Nurul Syala , Zahid Indirawati 
Published: November 2024

Abstrak: Perbincangan berkaitan isu tulisan Jawi dalam pendidikan di Malaysia serta pengenalan Kod Jawi sebagai nilai tambah dalam pembelajaran Jawi di Malaysia akan dijelaskan melalui kajian ini. Tulisan jawi adalah warisan agama dan bangsa Melayu, namun mutakhir ini tulisan jawi kurang mendapat sambutan dan tempat dalam kalangan masyarakat di Malaysia. Pemeliharaan Jawi kurang diberi tumpuan oleh pihak berwajib dan penggiat pendidikan Islam. Sekiranya hal ini dibiarkan, tulisan jawi akan hanyut dan terpadam sedikit demi sedikit. Objektif utama kajian ini adalah untuk mengenalpasti pandangan generasi muda terhadap pengenalan pembelajaran Kod Jawi di peringkat sekolah rendah, sekolah menengah dan pengajian tinggi di Malaysia. Kajian ini menggunakan kaedah kuantitatif melalui penggunaan borang soal selidik. Taklimat mengenai pengenalan Kod Jawi telah dijalankan kepada pelajar sebelum mereka menjawab borang soal selidik tersebut. Kajian ini melibatkan 100 pelajar di Universiti Tenaga Nasional (UNITEN) yang mempunyai latar belakang pendidikan berbeza pada peringkat sekolah rendah dan menengah. Dapatan kajian menunjukkan bahawa majoriti responden (61% responden, M= 3.27, SP 0.815) percaya bahawa “Kod Jawi perlu ditawarkan di semua peringkat pembelajaran seperti peringkat sekolah rendah, menengah dan pengajian tinggi, supaya pembelajaran Jawi lebih komprehensif” (pernyataan 11), selain daripada diajar di pra-sekolah (pernyataan 3: M= 3.76, SP= 0.816). Hasil kajian menunjukkan majoriti responden mempunyai persepsi positif terhadap inisiatif yang dicadangkan untuk memperkenalkan Kod Jawi dalam sistem Pendidikan di Malaysia sebagai persediaan untuk mempromosikan tulisan Jawi kepada komuniti yang lebih besar.

Abstract: The discussion related to the issue of Jawi writing in education in Malaysia as well as the introduction of the Kod Jawi as an added value in learning Jawi in Malaysia will be explained through this study. Jawi writing is the heritage of religion and the Malay nation, but lately Jawi writing has not received much attention and place in society in Malaysia. The preservation of Jawi is less focused by the authorities and Islamic education activists. If it is left, the Jawi writing will drift away and fade away little by little. The main objective of this study is to identify the young generation's views on the introduction of Jawi Code learning at the primary school, secondary school and higher education levels in Malaysia. This study uses a quantitative method through the use of a questionnaire. A briefing on the introduction of the Kod Jawi was conducted to the students before they answered the questionnaire. This study involves 100 students at Universiti Tenaga Nasional (UNITEN) who have different educational backgrounds at the primary and secondary school levels. The findings of the study show that the majority of respondents (61% of respondents, M= 3.27, SP 0.815) believe that “the Kod Jawi should be offered at all levels of learning such as primary, secondary and higher education levels, so that Jawi learning is more comprehensive” (statement 11) in addition to from being taught in pre-school (statement 3: M= 3.76, SP= 0.816). The results of the study show that the majority of respondents have a positive perception of the proposed initiative to introduce the Kod Jawi in the Education system in Malaysia in preparation for promoting Jawi writing to the larger community.